અમદાવાદઃ દિવસેને દિવસે પેટ્રોલની કિંમતો આસમાને પહોંચતી જઈ રહી છે . બેકાબૂ થયેલ પેટ્રોલ - ડીઝલની કિંમતોને પગલે સામાન્ય નાગરિકોએ મુશ્કેલીનો સામનો કરવો પડી રહ્યો છે . આજે ફરી એકવાર પેટ્રોલ અને ડીઝલની કિંમતોમાં વધારો જોવા મળ્યો છે . અમદાવાદમાં આજે પેટ્રોલની કિંમતોમાં 24 પૈસાનો અને ડીઝલમાં 35 પૈસાનો વધારો ઝીંકાયો છે . નવા ભાવ ગાલુ થયા પાદ પેટ્રોલ લીટર દીઠ 82.83 રૂપિયા અને ડીઝલ લીટર દીઠ 80.59 રૂપિયામાં મળી રહ્યું છે . નવી દિલ્હીમાં આજે પેટ્રોલની કિંમતોમાં 24 પૈસાનો અને ડીઝલની કિંમતોમાં 30 પૈસાનો વધારો નોંધાયો છે . નવી કિંમતો લાગુ થયા બાદ અહીં પેટ્રોલ 83.73 અને ડીઝલ 75.09 રૂપિયા પ્રતિ લીટર પર મળી રહ્યું છે જ્યારે મુંબઈમાં પણ પેટ્રોલ - ડીઝલના ભાવ વધ્યા છે . જ્યાં 24 પૈસાના વધારા સાથે પેટ્રોલ 91.08 અને 32 પૈસાના વધારા સાથે ડીઝલ 79.72 રૂપિયાની સપાટી પર પહોંચી ગયું છે . સતત થઈ રહેલા આ ભાવ વધારાના કારણે નાગરિકોની મુશ્કેલીઓમાં વધારો ઈ રહ્યો છે , જ્યારે સરકાર પણ ભાવ વધારાને નાથમાં નિષ્ફળ નિવળી રહી છે . એકબાજુ જયાં પહેલેથી જ પેટ્રોલ - ડીઝલની કિંમતોમાં વધારાના પગલે લોકો પરેશાન હતા , ત્યારે બીજી બાજુ રાંધણ ગેસ એલપીજી કેસમાં પણ ભાવ વધારાએ લોકોની કમર તોડી છે . દિલ્હીમાં એલપીજી સિલિન્ડરમાં 59 રૂપિયાનો વધારો થયો છે અને આ ભાવ વધારા બાદ સિલિન્ડર 502.4 રૂપિયામાં મળી રહ્યો છે . જ્યારે સબ્સિડી વિનાનો સિલિન્ડર પણ ઓક્ટોબરમાં 59 રૂપિયા મોંઘો થઈ ગયો હતો . યૂટ્યૂબને કારણે ફેસબુક થયું હેક ! થશે અબજો રૂપિયાનો દંડ